Cybervédelem Tutorial
Biztonsági paradigmák távközlési hálózatokat menedzselő rendszerekben
Zömbik László BME-TMIT, Ericsson Hungary

Azon eszközöket, melyek egy társadalom működésének számára alapvetően fontosak, kritikus infrastruktúrának nevezzük. Az elektromos, gáz, ivóvíz hálózatok, pénzügyi rendszerek mellett a telekommunikációs hálózatok, mint például a GSM, 3G, LTE, IMS, gerinc hálózatok, illetve ezek menedzsment rendszerei is ebbe a kategóriába tartoznak. A távközlési hálózatokat menedzselő rendszerek az egyszerű felügyelet és irányítás miatt központosított hierarchiájúak. Ezért ezek a rendszerek kifejezetten jó célpontok a támadók számára, ugyanis elméletileg a legkisebb relatív erőfeszítéssel a legnagyobb kárt lehet elérni, hiszen egy támadó a legrosszabb esetben a menedzsment rendszerből, akár a teljes menedzselt hálózatot is használhatatlanná tudja tenni. Az előadás néhány támadás ismertetése után, a távközlési hálózatok menedzsment rendszerének biztonságát technológiai, infrastrukturális és üzemeltetési szemszögből mutatja be, kitérve a biztonság alapelveire, kockázataira, és lehetséges védekezési eszközeire is.